Victoria Tauli-Corpuz

residenceVictoria Tauli-Corpuz
Articles with hCards
Si Victoria Tauli-Corpuz sarong development consultant asin internasyunal na katutubong aktibista na gikan sa etnikong Kankana-ey Igorot. Kan 2 Hunyo 2014, nagtukaw sya bilang ikatulong UN Special Rapporteur on the Rights of Indigenous Peoples. Bilang UN special rapporteur, inatasan syang siyasaton an subuot mga pagbalga sa mga karapatan kan mga katutubo asin ipromotir an implementasyon kan internasyunal na mga pamantayan dapit sa mga karapatan kan mga katutubo. Padagos nyang kinaputan an posisyon na special rapporteur sagkod Marso 2020.

Sya an pankatutubo asin pankasarian na konsehero kan Third World Network, myembro kan Development Programme Civil Society Organizations Advisory Committee asin myembro kan World Future Council.

Sya an pinakainot na resipyente kan Gabriela Silang Award, na iginawad kan 2009 kan National Commission on Indigenous Peoples.

Si Tauli-Corpuz nagsirbing chairperson kan United Nations Permanent Forum on Indigenous Issues (2005-2010) asin nagin apporteur para Voluntary Fund for Indigenous Populations.

Pinaghalian 
Sya naggradwar sa Philippine Science High School sa Diliman, Syudad nin Quezon kan 1969. Tinapos nya an saiyang nursing digri sa UP College of Nursing, Unibersidad kan Pilipinas Manila kan 1976.

Aktibismo 
Bilang aktibista, nagtabang sya sa pag-organisar sa mga katutubo sa pangkomunidad na lebel tanganing tumangan an mga proyekto kan dating Presidente Ferdinand Marcos. An mga katutubong tawo na saiyang pig-organisar nagtabang na untukon an proyektong Chico River Hydroelectric Dam, na malamos kuta sa mga tradisyunal na baryo, asin an pagtotroso kan Cellophil Resources Corporation sa mga ansestral daga.

Pagmidbid 
Kaiba si Tauli-Corpuz sa lista nin sampulong tawo na nagkaigwa nin mahalagang mga kabtang sa syentipikong pag-uswag kan 2021 na tinipon kan syentipikong dyurnal na Nature.

Susugan 

WikiForHumanRights
WikiParaSaKarapatanPantawo
WPSKP2022 
Aktibista
Kapalibutan